Umtapolwazi waseRandburg

Umtapolwazi waseRandburg ungomunye wemitapolwazi yesifunda wesidlavela saseGoli, eNingizimu Afrika. Isiza sawo siphakathi kweSikhungo Somphakathi WaseRandburg, esinomtholampilo waseRandburg kanye noMnyango Wezimvume Zokushayela. Umtapolwazi ulekelela izindawo ezifana nenxuluma LaseCosmo kanye namaphethelo azungezile.Umtapolwazi waseRandburg ubalwa phakathi kwemitapikwazi engama-89 yoMkhandlu waseGoli. Uyingxenye yemitapolwazi yeSifunda B soMkhandlu waseGoli, futhi uhamba phambili emizwamweni yoMkhandlu yokuguqula imitapolwazi ngokwezezibhangqiwe ngokusungula izinhlelo ezifana ne-mLiteracy. Ngo-August wezi-2023, lo mtapolwazi wanikwa inverter ukuze ukwazi ukulekelela abasebenzisi bawo nalapho kunomnyamangabomu. Imitapolwazi iyizikhungo zomphakathi ezimqoka zokufunda nokucobelelana ngolwazi, futhi izinhlelo zemfundo zingaba nomthelela omkhulu emohakathini. Osomtapolwazi baseGoli baqhakambisa nokusetshenziswa kwamahlelokusebenza afana ne-Overdrive Libby, kanye ne-African Story Book (ASb reader) ukuze baphembe umoya wokuthanda ukufunda. Kukhona nesifunda sezezibhangqiwe esikkanyelwe abahlala emgwaqeni esibizwa "Project: Master Class" sokubafundisa amakhono wezezibhangqiwe nezinye izifundo zakuxhakaxholo. Umlando Lo mtapolwazi wavulwa okokuqala ngonyaka we-1962, ngenkathi kuthuthukiswa isidlidlu saseRandburg. Wasungulwa ngenxa yezimfuno zomphakathi zokufikelela ukwaziswa nezinsizakisebenza. Kwaqale kwasungulwa umtapolwazi omncane otshelekana ngezincwadi ngonyaka we-1957 ezindlini zoMkhandlu ngaleyo nkathi. Lesi sikhala esincane, esasigidingwa amavolontiya, sagxina sesikhulile sesiwumtapolwazi omkhulu kusuka ngonyaka we-1971. Amaphathelelo